ai4bharat/Pralekha huggingface dataset:
നിതി ആയോഗ്
നിതി ആയോഗിന്റെ ഇന്ത്യ ഇന്നൊവേഷൻ സൂചിക 2021 ൽ, കർണാടക, മണിപ്പൂർ, ചണ്ഡീഗഢ് എന്നിവ മുന്നിൽ; പ്രധാന സംസ്ഥാനങ്ങളുടെ വിഭാഗത്തിൽ കേരളം എട്ടാം സ്ഥാനത്ത്
(ന്യൂ ഡൽഹി: ജൂലൈ 20, 2022
നിതി ആയോഗ് വൈസ് ചെയർമാൻ ശ്രീ സുമൻ ബെറി ഇന്ന് പുറത്തിറക്കിയ നിതി ആയോഗിന്റെ ഇന്ത്യ ഇന്നൊവേഷൻ സൂചികയുടെ മൂന്നാം പതിപ്പിൽ കർണാടക, മണിപ്പൂർ, ചണ്ഡീഗഢ് എന്നിവ അതാത് വിഭാഗങ്ങളിൽ ഒന്നാമതെത്തി.
‘പ്രധാന സംസ്ഥാനങ്ങൾ’ വിഭാഗത്തിൽ കർണാടക വീണ്ടും ഒന്നാമതെത്തിയപ്പോൾ, ‘വടക്കു കിഴക്കൻ മലയോര സംസ്ഥാനങ്ങൾ’ വിഭാഗത്തിൽ മണിപ്പൂരും, ‘കേന്ദ്ര ഭരണ പ്രദേശങ്ങളും നഗര സംസ്ഥാനങ്ങളും’ എന്ന വിഭാഗത്തിൽ ചണ്ഡീഗഢും ഒന്നാം സ്ഥാനം കരസ്ഥമാക്കി. പ്രധാന സംസ്ഥാനങ്ങളുടെ വിഭാഗത്തിൽ കേരളം എട്ടാം സ്ഥാനത്താണ്.
NITI ആയോഗും ഇൻസ്റ്റിറ്റ്യൂട്ട് ഫോർ കോംപറ്റിറ്റീവ്നെസും ചേർന്ന് തയ്യാറാക്കിയ, ഇന്ത്യയുടെ ഇന്നൊവേഷൻ സൂചിക രാജ്യത്തിന്റെ നൂതനാശയ ആവാസവ്യവസ്ഥയുടെ വിലയിരുത്തലിനും വികസനത്തിനുമുള്ള ഒരു സമഗ്ര ഉപകരണമാണ്. സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും ഇടയിൽ ആരോഗ്യകരമായ മത്സരം കെട്ടിപ്പടുക്കുന്നതിനായി അവരുടെ നൂതനാശയ പ്രകടനത്തെ റാങ്ക് ചെയ്യുന്നു.
ഗ്ലോബൽ ഇന്നൊവേഷൻ ഇൻഡക്സിന്റെ  ചട്ടക്കൂടിനെ ആസ്പദമാക്കി രാജ്യത്തെ നൂതനാശയങ്ങളുടെ വിശകലനത്തിന്റെ വ്യാപ്തി ശക്തിപ്പെടുത്തുന്നതാണ് മൂന്നാം പതിപ്പ്. മുൻ പതിപ്പിൽ ഉപയോഗിച്ച 36 സൂചകങ്ങളുമായി താരതമ്യപ്പെടുത്തുമ്പോൾ, 66 സവിശേഷ സൂചകങ്ങൾ അവതരിപ്പിച്ചുകൊണ്ട്, ഇന്ത്യയിലെ നൂതനാശയ പ്രകടനം അളക്കുന്നതിനുള്ള കൂടുതൽ സൂക്ഷ്മവും സമഗ്രവുമായ കാഴ്ചപ്പാടാണ് പുതിയ ചട്ടക്കൂട് അവതരിപ്പിക്കുന്നത്. സംസ്ഥാനങ്ങളെയും കേന്ദ്ര ഭരണ പ്രദേശങ്ങളെയും അവയുടെ പ്രകടനം ഫലപ്രദമായി താരതമ്യം ചെയ്യാൻ, 17 'പ്രധാന സംസ്ഥാനങ്ങൾ', 10 'വടക്ക്-കിഴക്ക്, മലയോര സംസ്ഥാനങ്ങൾ', 9 'കേന്ദ്രഭരണ പ്രദേശങ്ങളും നഗര സംസ്ഥാനങ്ങളും ' എന്നിങ്ങനെ തിരിച്ചിരിക്കുന്നു.
ഇന്ത്യ ഇന്നൊവേഷൻ സൂചിക 2021ൽ നൂതനാശയ ചാലകങ്ങളുടെ വിശദമായ വിശകലനത്തിനായി പ്രത്യേക വിഭാഗവും അവതരിപ്പിച്ചിട്ടുണ്ട്. സംസ്ഥാനങ്ങൾക്ക് അവരുടെ സ്ഥാനവും 2020-ലെ സൂചികയിലെ റാങ്കിംഗിൽ നിന്നുള്ള മാറ്റത്തിന് കാരണമായ ഘടകങ്ങളും വിലയിരുത്താൻ കഴിയും.
മുഴുവൻ റിപ്പോർട്ടിനായി ലിങ്കിൽ ക്ലിക്ക് ചെയ്യുക: https://www.niti.gov.in/sites/default/files/2022-07/India-Innovation-Index-2021-Web-Version_21_7_22.pdf
റെയില്വേ മന്ത്രാലയം
റെയിൽ മദദ് -റെയിൽവേയിൽ പരാതി പരിഹാരത്തിനായി ഒറ്റ നമ്പർ
(ന്യൂ ഡൽഹി :06 , ആഗസ്റ്റ് 2021
വിവിധ ആവശ്യങ്ങൾക്കായി റെയിൽവേയിൽഉപയോഗിച്ചിരുന്ന വ്യത്യസ്ത ഹെൽപ്പ് ലൈൻ നമ്പറുകൾ 139 എന്ന ഒറ്റ ഹെൽപ്പ്ലൈൻ നമ്പറിലേക്ക് ലയിപ്പിച്ചിട്ടുണ്ട് , എല്ലാ അന്വേഷണ ആവശ്യങ്ങൾക്കും പരാതികൾക്കും ഈ നമ്പർ ഉപയോഗിക്കാം.12 ഭാഷകളിൽ 139 ഹെൽപ്പ് ലൈൻ സൗകര്യം 24 മണിക്കൂറും ലഭ്യമാണ്.ഉപഭോക്തൃ പരാതികൾ, അന്വേഷണം, നിർദ്ദേശം, സഹായം എന്നിവയ്ക്കുള്ള ഏക പരിഹാരമാണ് റെയിൽ മദദ്.യാത്രക്കാർക്ക് അവരുടെ പരാതികൾ വേഗത്തിൽ പരിഹരിക്കുന്നതിനായി യാത്രയ്ക്കിടെ ഒന്നിലധികം ചാനലുകളായ വെബ്, ആപ്പ്, എസ്എംഎസ്, സോഷ്യൽ മീഡിയ, ഹെൽപ്പ് ലൈൻ നമ്പർ  എന്നിവയിലൂടെ പരാതി പെടാനുള്ള അവസരം റെയിൽ മദദ് നൽകുന്നു.
139 ഹെൽപ്പ്ലൈൻ മുഖേന ലഭിച്ച 99.93% പരാതികൾ പരിഹരിക്കാനായി.2020-21 സാമ്പത്തിക വർഷത്തിൽ പരാതിക്കാർ നൽകിയ ഫീഡ്ബാക്കിന്റെ 72% 'മികച്ചത്' അല്ലെങ്കിൽ 'തൃപ്തികരം " എന്നായിരുന്നു.
കേന്ദ്ര റെയിൽവേ മന്ത്രി ശ്രീ അശ്വിനി വൈഷ്ണവ് ഇന്ന് രാജ്യസഭയിൽരേഖ മൂലം അറിയിച്ചതാണി വിവരം..
IE
പ്രത്യേക സേവനങ്ങളും ഫീച്ചറുകളും
2065 കേന്ദ്ര ഒഴിവുകളിലേക്ക് സ്റ്റാഫ് സെലക്ഷന് കമ്മീഷന് അപേക്ഷ ക്ഷണിച്ചു
രാജ്യമെങ്ങും വിവിധ കേന്ദ്ര മന്ത്രാലയങ്ങളിലും, വകുപ്പുകളിലും സ്ഥാപനങ്ങളിലുമായി 337 തസ്തികകളിലെ 2065 ഒഴിവുകളിലേക്ക് സ്റ്റാഫ് സെലക്ഷന് കമ്മീഷന് അപേക്ഷ ക്ഷണിച്ചു. ഇതില് 18 തസ്തികകളിൽ 48 ഒഴിവുകൾ കേരള കര്ണാടക മേഖലയിലാണ്.
യോഗ്യത, നിബന്ധനകള്, അപേക്ഷ മാതൃക ഉല്പ്പെടെയുള്ള വിവരങ്ങള് http://ssc.nic.in , https://ssckkr.kar.nic.in/ എന്നീ വെബ്സൈറ്റുകളില് ലഭ്യമാണ്. ഓണ്ലൈനായി 2022 ജൂണ് 13 വരെ അപേക്ഷിക്കാം.
വനിതകൾക്കും , പട്ടിക ജാതി പട്ടിക വര്ഗ്ഗ, വിമുക്ത ഭട, വിഭിന്നശേഷീ വിഭാഗങ്ങളിലെ ഉദ്യോഗാര്ത്ഥികളെയും ഫീസിനത്തില് നിന്നും ഒഴിവാക്കിയിട്ടുണ്ട്. വിധവകള്, വിവാഹ മോചിതര്, നിയമപരമായി വിവാഹബന്ധം വിച്ഛേദിച്ചവര്, വിഭിന്ന ശേഷിയുള്ള പ്രതിരോധ സൈനികര്, കേന്ദ്ര ഗവണ്മെന്റ് ജീവനക്കാര് എന്നിവര്ക്ക് ചില തസ്തികകളിലും വയസ്സിളവുണ്ട്.
ആരോഗ്യ, കുടുംബക്ഷേമ മന്ത്രാലയം
74.25 കോടിയിൽ അധികം വാക്സിൻ ഡോസുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും നൽകി
ന്യൂഡൽഹി, സെപ്റ്റംബർ 15, 2021
രാജ്യത്തൊട്ടാകെ കോവിഡ്-19 പ്രതിരോധ കുത്തിവയ്പ് അതിവേഗത്തിൽ നൽകുന്നതിന് കേന്ദ്ര ഗവൺമെന്റ് പ്രതിജ്ഞാബദ്ധമാണ്. എല്ലാവർക്കും കോവിഡ്-19 പ്രതിരോധ കുത്തിവയ്പു നൽകുന്ന പുതിയ ഘട്ടത്തിന് രാജ്യത്ത് 2021 ജൂൺ 21-നാണ് തുടക്കമായത്. പ്രതിരോധ മരുന്നു കൂടുതൽ ലഭ്യമാക്കിയതും, സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും മരുന്നുലഭ്യത മുൻകൂട്ടി അറിയാൻ കഴിഞ്ഞതും മികച്ച ആസൂത്രണത്തിനും വിതരണശൃംഖല സുതാര്യമാക്കുന്നതിനും സഹായിച്ചു.
രാജ്യവ്യാപക പ്രതിരോധ കുത്തിവയ്പു പരിപാടിയുടെ ഭാഗമായി, സൗജന്യമായി വാക്സിനുകൾ നൽകി കേന്ദ്ര ഗവണ്മെന്റ് സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും പിന്തുണ നൽകി വരികയാണ്. കോവിഡ്-19 പ്രതിരോധ കുത്തിവയ്പ് പരിപാടിയുടെ പുതിയ ഘട്ടത്തിൽ വാക്സിനുകളുടെ 75% കേന്ദ്ര ഗവണ്മെന്റ് സംഭരിക്കും. ഇങ്ങനെ സംഭരിക്കുന്ന വാക്സിനുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും സൗജന്യമായി നൽകും.
കേന്ദ്ര ഗവണ്മെന്റ് സൗജന്യമായി ലഭ്യമാക്കിയതും സംസ്ഥാനങ്ങൾ നേരിട്ട് സംഭരിച്ചതുമുൾപ്പടെ ഇതുവരെ 74.25 കോടിയിലധികം  വാക്സിൻ ഡോസുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും കൈമാറിയിട്ടുണ്ട്. കൂടാതെ,1.8 കോടിയിൽ അധികം  വാക്സിൻ ഡോസുകൾ ഉടൻ കൈമാറും.
4.62 കോടിയിൽ അധികം  കോവിഡ് വാക്സിൻ ഡോസുകൾ സംസ്ഥാനങ്ങളുടെയും കേന്ദ്രഭരണ പ്രദേശങ്ങളുടെയും പക്കൽ ഇപ്പോഴും ലഭ്യമാണ്.
SKY
(Visitor Counter : 120
പ്രധാനമന്ത്രിയുടെ ഓഫീസ്
അന്താരാഷ്ട്ര വനിതാ ദിനത്തിൽ നാരി ശക്തിക്ക് പ്രധാനമന്ത്രി അഭിവാദ്യം ചെയ്തു
പ്രധാനമന്ത്രി ശ്രീ നരേന്ദ്ര മോദി അന്താരാഷ്ട്ര വനിതാ ദിനത്തിൽ നാരി ശക്തിയ്ക്ക് അഭിവാദ്യം അർപ്പിച്ചു.
"അന്താരാഷ്ട്ര വനിതാ ദിനത്തിൽ നമ്മുടെ അജയ്യമായ നാരി ശക്തിയെ അഭിവാദ്യം ചെയ്യുന്നു! നമ്മുടെ രാജ്യത്തെ സ്ത്രീകളുടെ നിരവധി നേട്ടങ്ങളിൽ ഇന്ത്യ അഭിമാനിക്കുന്നു. വിവിധ മേഖലകളിലൂടെ സ്ത്രീ ശാക്തീകരണം വർദ്ധിപ്പിക്കുന്നതിന് പ്രവർത്തിക്കാനുള്ള അവസരം ലഭിക്കുന്നത് നമ്മുടെ ഗവണ്മെന്റിനു ബഹുമതിയാണ്. " ഒരു ട്വീറ്റിൽ പ്രധാന മന്ത്രി പറഞ്ഞു.
പ്രധാനമന്ത്രിയുടെ ഓഫീസ്
ബ്രിക്സ് വ്യാവസായിക വേദിയുടെ നേതൃതല സംഭാഷണത്തിൽ പ്രധാനമന്ത്രി പങ്കെടുത്തു
2023 ഓഗസ്റ്റ് 22-ന് ജോഹന്നാസ്ബർഗിൽ നടന്ന ബ്രിക്സ് വ്യാവസായിക വേദിയുടെ നേതൃതല സംഭാഷണത്തിൽ  പ്രധാനമന്ത്രി ശ്രീ നരേന്ദ്ര മോദി പങ്കെടുത്തു.
ബ്രിക്സ് വ്യാവസായിക വേദിയുടെ പര്യാലോചനകളെക്കുറിച്ച് നേതാക്കൾ വിശദീകരിച്ചു.
സാമൂഹ്യവും സാമ്പത്തികവുമായ വെല്ലുവിളികൾ അഭിമുഖീകരിക്കുന്നതിനുള്ള സാങ്കേതികവിദ്യാധിഷ്ഠിത പ്രതിവിധികൾ ഉൾപ്പെടെ, വ്യവസായ നടത്തിപ്പു സുഗമമാക്കുന്നതിന് ഇന്ത്യ നടപ്പാക്കുന്ന വിവിധ പരിഷ്കാരങ്ങളെക്കുറിച്ചു പ്രധാനമന്ത്രി പറഞ്ഞു. ഇന്ത്യയുടെ വികസന യാത്രയിൽ പങ്കുചേരാൻ ബ്രിക്സ് വ്യവസായ പ്രമുഖരെ പ്രധാനമന്ത്രി ക്ഷണിച്ചു.
അതിജീവനശേഷിയുള്ളതും ഏവരെയും ഉൾക്കൊള്ളുന്നതുമായ വിതരണ ശൃംഖലകളുടെ പ്രാധാന്യം കോവിഡ് ഉയർത്തിക്കാട്ടിയതായി പ്രധാനമന്ത്രി പറഞ്ഞു. ഇതിനായി പരസ്പരവിശ്വാസവും സുതാര്യതയും പ്രധാനമാണെന്നും അദ്ദേഹം പറഞ്ഞു.
ആഗോള ക്ഷേമത്തിന്, പ്രത്യേകിച്ച് ഗ്ലോബൽ സൗത്ത് മേഖലയുടെ ക്ഷേമത്തിനായി, ബ്രിക്സിന് ഗണ്യമായ സംഭാവനകൾ നൽകാൻ കഴിയുമെന്നും അദ്ദേഹം പറഞ്ഞു.
--ND--
(
പ്രധാനമന്ത്രിയുടെ ഓഫീസ്
പ്രധാനമന്ത്രി ഫ്രഞ്ച് പ്രസിഡന്റുമായി കൂടിക്കാഴ്ച നടത്തി
പ്രധാനമന്ത്രി ശ്രീ നരേന്ദ്ര മോദി ഫ്രഞ്ച് പ്രസിഡന്റ് ഇമ്മാനുവൽ മാക്രോണുമായി ഉഭയകക്ഷി ചർച്ച നടത്തി. 2023 മെയ് 20ന് ഹിരോഷിമയിൽ ജി-7 ഉച്ചകോടിക്കിടെയാണ് ഇരുനേതാക്കളും കൂടിക്കാഴ്ച നടത്തിയത്.
2023 ജൂലൈ 14ന് ബാസ്റ്റിൽ ദിനത്തിൽ വിശിഷ്ടാതിഥിയായി ക്ഷണിച്ചതിന് പ്രസിഡന്റ് മാക്രോണിന് പ്രധാനമന്ത്രി നന്ദി പറഞ്ഞു.
വ്യാപാര - സാമ്പത്തിക മേഖലകളിലെ സഹകരണം; വ്യോമയാനം; പുനരുൽപ്പാദകമേഖല; സംസ്കാരം; പ്രതിരോധമേഖലയിലെ സഹ നിർമാണവും ഉൽപ്പാദനവും; സിവിൽ ആണവ സഹകരണം എന്നിവ ഉൾപ്പെടെ വിവിധ മേഖലകളിലെ തന്ത്രപരമായ പങ്കാളിത്തത്തിന്റെ പുരോഗതി സംതൃപ്തിയോടെ നേതാക്കൾ അവലോകനം ചെയ്തു. പുതിയ മേഖലകളിലേക്കു പങ്കാളിത്തം വ്യാപിപ്പിക്കുന്ന കാര്യത്തിലും ഇരുനേതാക്കളും ധാരണയായി.
ഇന്ത്യയുടെ ജി20 അധ്യക്ഷപദത്തിനു ഫ്രാൻസ് നൽകിയ പിന്തുണയ്ക്കു പ്രധാനമന്ത്രി ശ്രീ മോദി പ്രസിഡന്റ് മാക്രോണിനോടു നന്ദി പറഞ്ഞു. പ്രാദേശിക സംഭവവികാസങ്ങളെക്കുറിച്ചും ആഗോള വെല്ലുവിളികളെക്കുറിച്ചും നേതാക്കൾ കാഴ്ചപ്പാടുകൾ പങ്കിട്ടു.
-ND-
(
സാമ്പത്തിക കാര്യങ്ങള്ക്കായുള്ള കേന്ദ്ര മന്ത്രിസഭാ സമിതി
മൃഗസംരക്ഷണ, ക്ഷീര പദ്ധതികളുടെ വിവിധ ഘടകങ്ങൾ പരിഷ്കരിക്കുന്നതിനും പുന ക്രമീകരിക്കുന്നതിനും, നിക്ഷേപം വർധിപ്പിക്കുന്നതിനായി 54,618 കോടി രൂപയുടെ പ്രത്യേക കന്നുകാലി പാക്കേജിനും കേന്ദ്ര മന്ത്രിസഭ അംഗീകാരം നൽകി.
പ്രധാനമന്ത്രി ശ്രീ നരേന്ദ്ര മോദിയുടെ അധ്യക്ഷതയിൽ ചേർന്ന സാമ്പത്തിക കാര്യങ്ങൾക്കായുള്ള കേന്ദ്ര മന്ത്രിസഭാസമിതി , 2021-22 മുതൽ അടുത്ത 5 വർഷത്തേക്ക് പ്രത്യേക മൃഗസംരക്ഷണ പദ്ധതി പാക്കേജ് നടപ്പാക്കലിന് അംഗീകാരം നൽകി.മൃഗസംരക്ഷണ, ക്ഷീര പദ്ധതികളുടെ വിവിധ ഘടകങ്ങൾ പരിഷ്കരിക്കുന്നതിലൂടെയും പുന ക്രമീകരിക്കുന്നതിലൂടെയുമാണ് ഇത് നടപ്പാക്കാൻ ഉദ്ദേശിക്കുന്നത്. മേഖലയുടെ വളർച്ച കൂടുതൽ വർദ്ധിപ്പിക്കാനും അതുവഴി മൃഗസംരക്ഷണ രംഗത്തുള്ള 10 കോടി കർഷകർക്ക് കൂടുതൽ വരുമാനം ലഭ്യമാക്കാനും ലക്ഷ്യമിടുന്നു.5 വർഷത്തേക്കുള്ള മൊത്തം നിക്ഷേപം 5,4186 കോടി രൂപയായി ഉയർത്തുന്നതിന് 5 വർഷ കാലയളവിൽ കേന്ദ്ര ഗവൺമെന്റ് വിഹിതമായി 9800 കോടി രൂപയാണ് ഈ പാക്കേജ് വിഭാവനം ചെയ്യുന്നത്.
സാമ്പത്തിക പ്രത്യാഘാതം:
2021-22 മുതൽ അടുത്ത 5 വർഷത്തിനുള്ളിൽ കേന്ദ്ര ഗവൺമെന്റ് നൽകുന്ന 9800 കോടി രൂപയോടെ, മൃഗസംരക്ഷണമേഖലയിൽ മൊത്തം 54,618 കോടി രൂപയുടെ നിക്ഷേപം നടത്തും. സംസ്ഥാന സർക്കാരുകൾ, സംസ്ഥാന സഹകരണ സ്ഥാപനങ്ങൾ, ധനകാര്യ സ്ഥാപനങ്ങൾ, ബാഹ്യ ഫണ്ടിംഗ് ഏജൻസികളും മറ്റ് പങ്കാളികളും ഇതിന്റെ വിഹിതത്തിൽ ഭാഗമാകും.
വിശദാംശങ്ങൾ:
ഇതുപ്രകാരം വകുപ്പിന്റെ എല്ലാ പദ്ധതികളും മൂന്ന് വികസന പദ്ധതികളാക്കി വിശാലമായ വിഭാഗങ്ങളായി ലയിപ്പിക്കും.അതിൽ രാഷ്ട്രീയ ഗോകുൽ മിഷൻ, ദേശീയ ക്ഷീര വികസന പദ്ധതി , ദേശീയ കന്നുകാലി ദൗത്യം , കന്നുകാലി സെൻസസ്, ഇന്റഗ്രേറ്റഡ് സാമ്പിൾ സർവേ  & ഐഎസ്എസ്) എന്നിവ ഉപ പദ്ധതികളായിരിക്കും. രോഗ നിയന്ത്രണ പദ്ധതിയെ
കന്നുകാലി ആരോഗ്യം, രോഗനിയന്ത്രണം  എന്ന് പുനർനാമകരണം ചെയ്തിരിക്കുന്നു. ഇതിൽ നിലവിലുള്ള കന്നുകാലി ആരോഗ്യ-രോഗ നിയന്ത്രണ  പദ്ധതിയും ദേശീയ മൃഗ രോഗ നിയന്ത്രണ പദ്ധതിയും  അടിസ്ഥാന സൗകര്യ വികസനവും ഉൾപ്പെടുന്നു.
മൃഗസംരക്ഷണ അടിസ്ഥാന സൗകര്യ വികസന ഫണ്ട് , ഡയറി ഇൻഫ്രാസ്ട്രക്ചർ ഡെവലപ്മെന്റ് ഫണ്ട്  എന്നിവ ലയിപ്പിക്കുകയും ഈ മൂന്നാം വിഭാഗത്തിൽ ക്ഷീര പ്രവർത്തനങ്ങളിൽ ഏർപ്പെട്ടിരിക്കുന്ന ക്ഷീര സഹകരണ സ്ഥാപനങ്ങൾക്കും കർഷക ഉൽപാദന സംഘടനകൾക്കും പിന്തുണ നൽകുന്നതിനുള്ള നിലവിലെ പദ്ധതി ഉൾപ്പെടുത്തിയിരിക്കുകയും ചെയ്തിട്ടുണ്ട്.
തദ്ദേശീയ ഇനങ്ങളുടെ വികസനത്തിനും സംരക്ഷണത്തിനും രാഷ്ട്രീയ ഗോകുൽ മിഷൻ സഹായിക്കും, ഗ്രാമീണ ദരിദ്രരുടെ സാമ്പത്തിക സ്ഥിതി മെച്ചപ്പെടുത്തുന്നതിനും ഇത് സഹായിക്കും. 8900 ബൾക്ക് പാൽ കൂളറുകൾ സ്ഥാപിക്കുന്നതിനാണ് നാഷണൽ പ്രോഗ്രാം ഫോർ ഡയറി ഡവലപ്മെന്റ്  പദ്ധതി ലക്ഷ്യമിടുന്നത്, അത് വഴി 8 ലക്ഷത്തിലധികം പാൽ ഉൽപാദകർക്ക് പ്രയോജനം ലഭിക്കും. കൂടാതെ 20 എൽഎൽപിഡി പാൽ അധികമായി സംഭരിക്കും. എൻപിഡിഡിക്ക് കീഴിൽ 4500 ഗ്രാമങ്ങളിൽ ജപ്പാൻ ഇന്റർനാഷണൽ കോപ്പറേഷൻ ഏജൻസിയുടെ ധനസഹായം ലഭ്യമാക്കുകയും പുതിയ അടിസ്ഥാന സൗകര്യങ്ങൾ സൃഷ്ടിക്കുകയും ചെയ്യും.
(
പ്രധാനമന്ത്രിയുടെ ഓഫീസ്
പ്രധാനമന്ത്രി സെപ്തംബര് 22 ന് ടീം ജി20 യുമായി സംവദിക്കും
ജി 20 ഉച്ചകോടിയുടെ വിജയം ഉറപ്പാക്കാന് പ്രവര്ത്തിച്ച 3000 ത്തോളം പേര് ആശയവിനിമയത്തില് പങ്കെടുക്കും
ഏറ്റവും താഴേത്തട്ടില് കാര്യങ്ങള് നിര്വഹിച്ചവരും മന്ത്രിമാരും വിവിധ മന്ത്രാലയങ്ങളില് നിന്നുള്ള ഉദ്യോഗസ്ഥരും ഉള്പ്പെടെയുള്ളവര് ആശയവിനിമയത്തില് പങ്കെടുക്കും
പ്രധാനമന്ത്രി ശ്രീ നരേന്ദ്ര മോദി സെപ്തംബര് 22 ്വൈകുന്നേരം 6 മണിക്ക് ഭാരത് മണ്ഡപത്തില് ടീം ജി20 യുമായി സംവദിക്കും. തദ്ദവസരത്തില് സദസിനെയും പ്രധാനമന്ത്രി അഭിസംബോധന ചെയ്യും. ആശയവിനിമയത്തെതുടര്ന്ന് അത്താഴ സദ്യയും നടക്കും.
ജി 20 ഉച്ചകോടിയുടെ വിജയത്തിന് സംഭാവന നല്കിയ 3000 ത്തോളം ആളുകള് ആശയവിനിമയത്തില് പങ്കെടുക്കും. ഉച്ചകോടിയുടെ സുഗമമായ നടത്തിപ്പ് ഉറപ്പാക്കാന് താഴേത്തട്ടില് പ്രവര്ത്തിച്ചവരെ പ്രത്യേകിച്ച് ഇതില് ഉള്പ്പെടുത്തും. ക്ലീനര്മാര്, ഡ്രൈവര്മാര്, വെയിറ്റര്മാര് തുടങ്ങിയ കാര്യനിര്വഹകരും വിവിധ മന്ത്രാലയങ്ങളില് നിന്നുള്ള മറ്റ് ജീവനക്കാരും ഇതില് ഉള്പ്പെടും. മന്ത്രിമാരും വിവിധ വകുപ്പ് ഉദ്യോഗസ്ഥരും ആശയവിനിയമത്തില് പങ്കെടുക്കും.
NS
(
ആഭ്യന്തരകാര്യ മന്ത്രാലയം
തിരുവനന്തപുരം വിമാനത്താവളത്തില് അടിയന്തിര ഘട്ടങ്ങള് കൈകാര്യം ചെയ്യുന്നതിന് ദേശീയ ദുരന്ത നിവാരണ അതോറിറ്റിയുടെ പരിശീലന പരിപാടിക്ക് തുടക്കമായി
തിരുവനന്തപുരം അന്താരാഷ്ട്ര വിമാനത്താവളത്തില് രാസ, ജൈവ, ആണവ പ്രസരണ  അത്യാഹിതങ്ങള് ഉണ്ടാകുന്ന വേളകളില് അവ കൈകാര്യം ചെയ്യുന്ന വിഭാഗങ്ങളുടെ തയ്യാറെടുപ്പുകള് വര്ദ്ധിപ്പിക്കാന് ലക്ഷ്യമിടുന്ന അടിസ്ഥാന പരിശീലന പരിപാടിക്ക് ഇന്ന് തുടക്കമായി. ദേശീയ ദുരന്ത നിവാരണ അതോറിറ്റിയാണ് അഞ്ച് ദിവസത്തെ പ്രചാരണ പരിപാടി സംഘടിപ്പിച്ചിട്ടുള്ളത്.
എയര്പോര്ട്ട് അതോറിറ്റി ഓഫ് ഇന്ത്യ, ഇന്സ്റ്റിറ്റ്യൂട്ട് ഓഫ് ന്യൂക്ലിയര് മെഡിസിന് ആന്റ് അലൈഡ് സയന്സസ്സ് , ദേശീയ ദുരന്ത പ്രതിരോധ സേന  എന്നിവ സംയുക്തമായിട്ടാണ് പരിശീലന പരിപാടി സംഘടിപ്പിച്ചിട്ടുള്ളത്.
രാസ, ജൈവ, ആണവ പ്രസരണ അപകടങ്ങള് കൈകാര്യം ചെയ്യുന്നതിന് പ്രത്യേക പരിശീലനം ആവശ്യമാണ്. പ്രഭാഷണങ്ങള്ക്ക് പുറമെ, രക്ഷാ കവചങ്ങള് ഉപയോഗിക്കുന്നതിന്റെയും മറ്റും തല്സമയ ഡെമോണ്സ്ട്രേഷനുകള് ഉണ്ടായിരിക്കും. പ്രാഥമിക ശുശ്രൂഷയും ആദ്യ ഘട്ടത്തിലെ മാനസിക- സാമൂഹിക പിന്തുണയും നല്കുന്നതിനുള്ള പരിശീലനവും ലഭ്യമാകും.
ആണവോര്ജ്ജ വകുപ്പ്, ഇന്മാസ്, ദേശീയ ദുരന്ത നിവാരണ അതോറിറ്റി, ദേശീയ ദുരന്ത പ്രതിരോധ സേന, ഭാഭ അണുഗവേഷണ കേന്ദ്രം, കേന്ദ്ര സംസ്ഥാന ദുരന്ത നിവാരണ അതോറിറ്റി എന്നിവിടങ്ങളില് നിന്നുള്ള വിദഗ്ദ്ധര് ക്ലാസ്സുകള് എടുക്കും.
വിമാനത്താവളത്തിന്റെ പ്രവര്ത്തന ചുമതലയുള്ള 50 പേര്ക്ക് പരിശീലനം നല്കും. മറ്റ് 150 പേര്ക്ക് ജീവനക്കാര്ക്ക് ഈ വിഷയത്തെ കുറിച്ച് അര ദിവസത്തെ പരിശീലനം ലഭ്യമാക്കും. പരിശീലനക്കാലത്ത് മോക്ക് ഡ്രില്ലുകളും ഉണ്ടായിരിക്കും.
രാജ്യത്തെമ്പാടുമുള്ള വിമാനത്താവളങ്ങളില് സംഘടിപ്പിക്കുന്ന ഇത്തരത്തിലുള്ള 11-ാമത്തെ പരിശീലനമാണിത്. നേരത്തെ ചെന്നൈ, കൊല്ക്കത്ത, മുംബൈ, വാരാണസി, പാട്ന അഹമ്മദാബാദ്, ഹൈദരാബാദ്, റായ്പൂര്, ബംഗലൂരു എന്നീ വിമാനത്താവളങ്ങളിലെ ഓരോ ബാച്ചുകള്ക്ക് വീതം അത്യാഹിതങ്ങള് കൈകാര്യം ചെയ്യുന്നതിനുള്ള പരിശീലനം നല്കിയിട്ടുണ്ട്.
(ND MRD - 862
പ്രധാനമന്ത്രിയുടെ ഓഫീസ്
ബംഗ്ലാദേശ് വിദേശകാര്യമന്ത്രി പ്രധാനമന്ത്രിയെ സന്ദർശിച്ചു
ചരിത്രപ്രധാനമായ രണ്ട് ദിവസത്തെ ബംഗ്ലാദേശ് സന്ദർശനത്തിനിടെ പ്രധാനമന്ത്രി ശ്രീ നരേന്ദ്ര മോദിയെ ബംഗ്ലാദേശ് വിദേശകാര്യമന്ത്രി ഡോ. എ.കെ. അബ്ദുൾ മോമെൻ സന്ദർശിച്ചു. സാഹോദര്യ ബന്ധം കൂടുതൽ
ഊട്ടിയുറപ്പിക്കുന്നതിലും തന്ത്രപരമായ പങ്കാളിത്തത്തിനപ്പുറം ഇരു രാജ്യങ്ങളും തമ്മിലുള്ള പരമാധികാരം, സമത്വം, വിശ്വാസം, ധാരണ എന്നിവ അടിസ്ഥാനമാക്കിയുള്ള സമഗ്ര പങ്കാളിത്തം ശക്തിപ്പെടുത്തുന്നതിനെയും സംബന്ധിച്ച് ഇരു നേതാക്കളും വിശകലനം ചെയ്തു.
(
ആരോഗ്യ, കുടുംബക്ഷേമ മന്ത്രാലയം
രാജ്യത്തിതുവരെ നൽകിയ ആകെ വാക്സിനുകളുടെ എണ്ണം 189.17 കോടി കടന്നു
ഇന്ന് രാവിലെ ഏഴ് മണി വരെയുള്ള താത്കാലിക കണക്ക് പ്രകാരം, രാജ്യത്തിതുവരെ നൽകിയ ആകെ വാക്സിനുകളുടെ എണ്ണം 189.17 കോടി  കടന്നു. 2,33,70,192 സെഷനുകളിലൂടെയാണ് ഇത്രയും ഡോസ് വാക്സിൻ നൽകിയത്.
12 മുതൽ 14 വയസ്സ് പ്രായമുള്ളവർക്കുള്ള കോവിഡ് പ്രതിരോധ കുത്തിവയ്പ്പ് 2022 മാർച്ച് 16 മുതൽ ആരംഭിച്ചു. ഇതുവരെ 2.90 കോടിയിൽ കൂടുതൽ  കൗമാരക്കാർക്ക് ആദ്യ ഡോസ് വാക്സിൻ നൽകി കഴിഞ്ഞു.
18 മുതൽ 59 വയസ്സ് വരെ പ്രായമുള്ളവർക്ക് കോവിഡ്-19 മുൻകരുതൽ ഡോസ് 2022 ഏപ്രിൽ 10 മുതൽ ആരംഭിച്ചു.
നിലവിൽ ചികിത്സയിലുള്ളത് 19,092 പേരാണ്. ഇത് ആകെ രോഗബാധിതരുടെ 0.04% ശതമാനമാണ്.
കഴിഞ്ഞ 24 മണിക്കൂറിനുള്ളിൽ 2,876 പേർ സുഖം പ്രാപിച്ചതോടെ രാജ്യത്താകെ ഇതുവരെ കോവിഡ് മുക്തരായവരുടെ എണ്ണം 4,25,36,253 ആയി. ദേശീയ രോഗമുക്തി നിരക്ക് 98.74%.
കഴിഞ്ഞ 24 മണിക്കൂറിൽ പുതുതായി രോഗം സ്ഥിരീകരിച്ചത് 3,324 പേർക്കാണ്.
കഴിഞ്ഞ 24 മണിക്കൂറിൽ 4,71,087 പരിശോധനകൾ നടത്തി. 83.79 കോടിയിൽ അധികം  പരിശോധനകളാണ് ഇതുവരെ നടത്തിയത്.
പ്രതിവാര രോഗസ്ഥിരീകരണ നിരക്ക് നിലവിൽ 0.68 ശതമാനമാണ്. പ്രതിദിന രോഗസ്ഥിരീകരണ നിരക്ക് 0.71 ശതമാനമാണ്.
ആരോഗ്യ, കുടുംബക്ഷേമ മന്ത്രാലയം
കോവിഡ്-19: പുതിയ വിവരങ്ങൾ
ന്യൂഡൽഹി: നവംബർ 2, 2021
രാജ്യവ്യാപക പ്രതിരോധ കുത്തിവയ്പ് പരിപാടിയുടെ ഭാഗമായി ഇതുവരെ നൽകിയത് 106.85 കോടി ഡോസ് വാക്സിൻ
കഴിഞ്ഞ 24 മണിക്കൂറിൽ 10,423 പുതിയ കേസുകൾ; 259 ദിവസത്തെ ഏറ്റവും കുറഞ്ഞ കണക്ക്
രോഗമുക്തി നിരക്ക് 98.21%; മാർച്ച് 2020 മുതൽ ഏറ്റവും ഉയർന്ന നിരക്ക്
കഴിഞ്ഞ 24 മണിക്കൂറിനിടെ 15,021 പേർ സുഖം പ്രാപിച്ചതോടെ ആകെ രോഗമുക്തരുടെ എണ്ണം 3,36,83,581 ആയി
ചികിത്സയിലുള്ളത് ആകെ രോഗബാധിതരുടെ 1%-ത്തിലും താഴെ; നിലവിലെ നിരക്ക് 0.45%; 2020 മാർച്ച് മുതൽ ഏറ്റവും കുറഞ്ഞ നിരക്ക്
രാജ്യത്ത് നിലവിൽ ചികിത്സയിലുള്ളത് 1,53,776 പേർ; 250 ദിവസത്തെ ഏറ്റവും കുറഞ്ഞ കണക്ക്
പ്രതിദിന രോഗസ്ഥിരീകരണ നിരക്ക് 1.03 ശതമാനമാണ്. കഴിഞ്ഞ 29 ദിവസമായി ഇത് 2 ശതമാനത്തിൽ താഴെയാണ്
പ്രതിവാര രോഗസ്ഥിരീകരണ നിരക്ക്  – 39 ദിവസമായി 2% ത്തിൽ താഴെ
ആകെ നടത്തിയത് 61.02 കോടി പരിശോധനകൾ
RRTN
(Visitor Counter : 145
ആരോഗ്യ, കുടുംബക്ഷേമ മന്ത്രാലയം
മഹാരാഷ്ട്ര, പഞ്ചാബ്, കർണാടക, മധ്യപ്രദേശ്, തമിഴ്നാട്, ഗുജറാത്ത്, എന്നീ സംസ്ഥാനങ്ങളിൽ പ്രതിദിന കോവിഡ് കേസുകളിൽ വർധന തുടരുന്നു .
രാജ്യത്ത് 6.1 കോടിയിലധികം കോവിഡ് വാക്സിൻ ഡോസ് നൽകി.
മഹാരാഷ്ട്ര, പഞ്ചാബ്, കർണാടക, മധ്യപ്രദേശ്, തമിഴ്നാട്, ഗുജറാത്ത്, എന്നീ 6 സംസ്ഥാനങ്ങളിൽ പ്രതിദിന കോവിഡ് രോഗികളുടെ എണ്ണത്തിൽ വർധന തുടരുന്നു. പുതിയ കേസുകളിൽ 78.56%വും ഈ ആറു സ്ഥാനങ്ങളിൽ നിന്നും . കഴിഞ്ഞ 24 മണിക്കൂറിൽ 56,211 പുതിയ കേസുകൾ റിപ്പോർട്ട് ചെയ്തു. മഹാരാഷ്ട്രയിലാണ് ഏറ്റവും കൂടുതൽ - 31,643. പഞ്ചാബിൽ 2868 പേർക്കും കർണാടകയിൽ 2792 പേർക്കും പുതുതായി രോഗം റിപ്പോർട്ട് ചെയ്തു.
ഇന്ത്യയിലെ ചികിത്സയിലുള്ള ആകെ രോഗികളുടെ എണ്ണം 5,40,720 ആയി. ഇത് രാജ്യത്തെ ആകെ രോഗബാധിതരുടെ 4.47 ശതമാനമാണ്.കഴിഞ്ഞ 24 മണിക്കൂറിൽ ചികിത്സയിൽ ഉള്ളവരുടെ ആകെ എണ്ണത്തിൽ 18,912 പേരുടെ കുറവ് രേഖപ്പെടുത്തി. മഹാരാഷ്ട്ര, കേരളം, പഞ്ചാബ്, കർണാടകം, ചത്തീസ്ഗഡ് എന്നീ സംസ്ഥാനങ്ങളിൽ ആണ് നിലവിൽ ചികിത്സയിലുള്ള രോഗികളുടെ 79.64%.ഇതിൽ മഹാരാഷ്ട്ര യിൽ മാത്രം 62% രോഗികൾ.
ഇന്ന് രാവിലെ ഏഴ് മണി വരെയുള്ള താൽക്കാലിക കണക്കുപ്രകാരം 10, 07,091 സെഷനുകളിലായി 6.11 കോടി  കോവിഡ് വാക്സിൻ ഡോസ് വിതരണം ചെയ്തു.
ഇതിൽ 81,74,916 ആരോഗ്യപ്രവർത്തകർ , 51,88,747 ആരോഗ്യപ്രവർത്തകർ ,89,44,742 മുന്നണിപ്പോരാളികൾ ,37,11,221 മുന്നണി പ്രവർത്തകർ , 45 വയസ്സിനു മുകളിൽ പ്രായമുള്ള നിശ്ചിത രോഗങ്ങളുള്ള 68,72,483 പേർ , 405 പേർ ,60 വയസ്സിനു മുകളിൽ പ്രായമുള്ള 2,82,19,257,1583 ഗുണഭോക്താക്കൾ എന്നിവർ ഉൾപ്പെടുന്നു.
വാക്സിനേഷൻ യജ്ഞത്തിന്റെ 73-ാമത്ദിവസം  5,82,919 ഡോസ് വാക്സിൻ വിതരണം ചെയ്തു. ഇതിൽ 5,51,164 ഗുണഭോക്താക്കൾ ആദ്യ ഡോസ് വാക്സിനും 31,755 പേർ രണ്ടാം ഡോസ് വാക്സിനും സ്വീകരിച്ചു.
(രാജ്യത്ത് ഇതുവരെ 1,13,93,021 പേർ രോഗ മുക്തരായി. 94.19% ആണ് രോഗമുക്തി നിരക്ക്. കഴിഞ്ഞ 24 മണിക്കൂറിൽ 37,028 പേർ രോഗ മുക്തരായി.
ബഹിരാകാശ വകുപ്പ്
രാജ്യത്തെ ബഹിരാകാശ പ്രവർത്തനങ്ങൾക്കായി വിശ്വസനീയവും പുരോഗമനപരവും പ്രാപ്തിയുള്ളതുമായ ഒരു നിയന്ത്രണ സംവിധാനം സ്ഥാപിക്കാനുള്ള പ്രക്രിയയിലാണ് ബഹിരാകാശ വകുപ്പ് - ഡോ ജിതേന്ദ്ര സിംഗ്
ന്യൂ ഡൽഹി: ഡിസംബർ 7, 2022
ബഹിരാകാശ സംബന്ധിയായ എല്ലാ പ്രവർത്തനങ്ങൾക്കും ബാധകവും, സമഗ്രവും വ്യക്തമായി നിർവചിക്കപ്പെട്ടതുമായ ഒരു നയത്തിലൂടെ, രാജ്യത്തെ ബഹിരാകാശ പ്രവർത്തനങ്ങൾക്കായി വിശ്വസനീയവും പുരോഗമനപരവും പ്രാപ്തിയുള്ളതുമായ ഒരു നിയന്ത്രണ സംവിധാനം സ്ഥാപിക്കാനുള്ള പ്രക്രിയയിലാണ് ബഹിരാകാശ വകുപ്പ് എന്ന് കേന്ദ്ര ആണവോർജ, ബഹിരാകാശ സഹമന്ത്രി ഡോ. ജിതേന്ദ്ര സിംഗ് പറഞ്ഞു.
ബഹിരാകാശ വകുപ്പിന് കീഴിലുള്ള പൊതുമേഖലാ സ്ഥാപനമായ ന്യൂ സ്പേസ് ഇന്ത്യ ലിമിറ്റഡിന്  ബഹിരാകാശ പ്രവർത്തനങ്ങളിൽ വാണിജ്യാധിഷ്ഠിത സമീപനം സ്വീകരിക്കാനാകുമെന്നും, വിക്രം-എസ് റോക്കറ്റ് വിക്ഷേപണം സംബന്ധിച്ച ചോദ്യത്തിന് മറുപടിയായി ലോക്സഭയുടെ മേശപ്പുറത്ത് വെച്ച പ്രസ്താവനയിൽ ഡോ ജിതേന്ദ്ര സിംഗ് പറഞ്ഞു. ആഗോള ബഹിരാകാശ സമ്പദ്വ്യവസ്ഥയിൽ രാജ്യത്തിന്റെ പങ്ക് വിപുലീകരിക്കുന്നതിനും മുൻനിര ബഹിരാകാശ ശക്തി എന്ന നിലയിലുള്ള ഇന്ത്യയുടെ സ്ഥാനം ഊട്ടിയുറപ്പിക്കുന്നതിനും ഈ സംരംഭങ്ങൾ വളരെയധികം സഹായിക്കുമെന്നും അദ്ദേഹം കൂട്ടിച്ചേർത്തു.
ഹൈദരാബാദിലെ M/s സ്കൈറൂട്ട് എയ്റോസ്പേസ് പ്രൈവറ്റ് ലിമിറ്റഡ് വികസിപ്പിച്ച ഇന്ത്യയിലെ ആദ്യത്തെ സ്വകാര്യ റോക്കറ്റ് 'വിക്രം-എസ്' 2022 നവംബർ 18 ന് വിക്ഷേപിച്ചതായി ഡോ ജിതേന്ദ്ര സിംഗ് അറിയിച്ചു. സ്വകാര്യ ബഹിരാകാശ സാങ്കേതിക നിക്ഷേപത്തെ നടപടി പ്രോത്സാഹിപ്പിക്കുമെന്നും ചെറു ഉപഗ്രഹ വിക്ഷേപണ ശേഷി വികസിപ്പിക്കുന്നതിന് ശരിയായ ദിശയിലേക്കുള്ള ചുവടുവെപ്പാണിതെന്നും മന്ത്രി പറഞ്ഞു.
സ്റ്റാർട്ടപ്പുകൾ ഉൾപ്പെടെയുള്ള സർക്കാരിതര സ്ഥാപനങ്ങളുടെ പങ്കാളിത്തം പ്രോത്സാഹിപ്പിക്കുന്നതിനായി, ISRO യുടെ സൗകര്യങ്ങളും സാങ്കേതിക വൈദഗ്ധ്യവും പങ്കുവയ്ക്കുന്നതിനുള്ള ഏകജാലക ഏജൻസിയായി ഇൻ-സ്പേസ്  പ്രവർത്തിക്കുന്നതായി ഡോ ജിതേന്ദ്ര സിംഗ് അറിയിച്ചു.
RRTN/SKY
(Visitor Counter : 139
ശാസ്ത്ര സാങ്കേതിക മന്ത്രാലയം
ഇന്ത്യയുടെ പ്രഥമ സൗര ബഹിരാകാശ ദൗത്യത്തിൽ നിന്നുള്ള ഡാറ്റ വിശകലനത്തിനായി, കമ്മ്യൂണിറ്റി സേവന കേന്ദ്രം
ന്യൂഡൽഹി , ഏപ്രിൽ 27,2021
ഇന്ത്യയുടെ പ്രഥമ സൗര ബഹിരാകാശ ദൗത്യത്തിലെ എല്ലാ ഡാറ്റയും ഒരൊറ്റ വെബ് അധിഷ്ഠിത ഇന്റർഫേസിലേക്ക് എത്തിക്കുന്നതിനായി കമ്മ്യൂണിറ്റി സേവന കേന്ദ്രം രൂപീകരിച്ചു.
ആദിത്യ-എൽ 1 സപ്പോർട്ട് സെൽ  എന്ന ഈ സേവന കേന്ദ്രം ഇന്ത്യൻ ബഹിരാകാശ ഗവേഷണ സംഘടനയുടെയും , ആര്യഭട്ട റിസർച്ച് ഇൻസ്റ്റിറ്റ്യൂട്ട് ഓഫ് ഒബ്സർവേഷണൽ സയൻസസിന്റെയും സംയുക്ത സംരംഭമാണ്. ശാസ്ത്ര-സാങ്കേതിക വകുപ്പിന്റെ സ്വയംഭരണ സ്ഥാപനമായ ഈ കേന്ദ്രം, സയൻസ് ഡേറ്റ വിശകലനത്തിനായും ശാസ്ത്ര നിരീക്ഷണ നിർദ്ദേശങ്ങൾ തയ്യാറാക്കലിനുമായി പ്രയോജനപ്പെടുത്തും.
ഉത്തരാഖണ്ഡിലെ ഹൽദ്വാനിയിലെ ഏരിസിന്റെ ട്രാൻസിറ്റ് കാമ്പസിൽ സ്ഥാപിച്ച AL1SC,ഇന്ത്യയുടെ ആദ്യത്തെ സൗര ബഹിരാകാശ ദൗത്യമായ ആദിത്യ-എൽ 1 സുഗമമാക്കുന്നതിനും ആദിത്യ-എൽ 1 ൽ നിന്നുള്ള സയൻസ് ഡാറ്റ പരമാവധി ഉപയോഗപ്പെടുത്തുന്നതിനും ഐ എസ് ആർ ഒ യുമായി സംയുക്തമായി പ്രവർത്തിക്കും.
ഉപയോക്താക്കളെയും , ആദിത്യ-എൽ 1 സംഘാംഗങ്ങൾ,സൗര ജ്യോതിശാസ്ത്ര ഗവേഷണ വിഭാഗം എന്നിവരെയും തമ്മിൽ പരസ്പരം ബന്ധിപ്പിക്കുന്ന കേന്ദ്രമായി ഇത് പ്രവർത്തിക്കും.
ആദിത്യ-എൽ 1 ൽ നിന്ന് ലഭിച്ച ഡാറ്റയെ പൂർണം ആക്കുന്നതിന്, ലോകമെമ്പാടുമുള്ള മറ്റ് നിരീക്ഷണാലയങ്ങളിൽ നിന്നുള്ള സംയോജിത ഡാറ്റ ലഭ്യമാക്കുന്നതിന് ഈ കേന്ദ്രം സഹായിക്കും.മറ്റ് നിരീക്ഷണാലയങ്ങളിൽ നിന്നുള്ള ഡാറ്റ സംയോജിപ്പിക്കുന്നത്, സൂര്യന്റെ ഉപരിതലത്തിലും ഹീലിയോസ്ഫിയറിലും കാണപ്പെടുന്ന വ്യത്യസ്ത സൗരോർജ സവിശേഷതകളുടെ ഒരു ശേഖരം രൂപീകരിക്കുന്നതിന് സഹായിക്കും.
ഇതിനുപുറമെ AL1SC,ഡാറ്റാ വിശകലനത്തെക്കുറിച്ചും ശാസ്ത്ര നിരീക്ഷണ നിർദ്ദേശങ്ങൾ തയ്യാറാക്കലിനെക്കുറിച്ചും ആനുകാലിക പരിശീലനം നൽകി വിഭവ ശേഷി വർദ്ധിപ്പിക്കുകയും ചെയ്യും
IE/SKY
(Visitor Counter : 378
രാഷ്ട്രപതിയുടെ കാര്യാലയം
ഏഴാമത് ഇന്ത്യൻ ജല വാരം രാഷ്ട്രപതി ഉദ്ഘാടനം ചെയ്തു
(ന്യൂ ഡൽഹി: നവംബർ 1, 2022
രാഷ്ട്രപതി ശ്രീമതി ദ്രൗപദി മുർമു, ഉത്തർപ്രദേശിലെ ഗ്രേറ്റർ നോയിഡയിൽ ഇന്ന്  ഏഴാമത് ഇന്ത്യ ജല വാരം ഉദ്ഘാടനം ചെയ്തു.
ജലത്തിന്റെ പ്രശ്നം ഇന്ത്യക്ക് മാത്രമല്ല, ലോകത്തിനാകെ പ്രസക്തമാണെന്ന് ചടങ്ങിൽ സംസാരിച്ച രാഷ്ട്രപതി പറഞ്ഞു. ശുദ്ധ ജല സ്രോതസ്സുകൾ, രണ്ടോ അതിലധികമോ രാജ്യങ്ങൾക്കിടയിൽ വ്യാപിച്ചിരിക്കുന്നതിനാൽ ഈ പ്രശ്നം ദേശീയ സുരക്ഷയുമായി ബന്ധപ്പെട്ടിരിക്കുന്നു. അതിനാൽ, ഈ സംയുക്ത ജലസ്രോതസ്സ് അന്താരാഷ്ട്ര സഹകരണം ആവശ്യമായ ഒരു പ്രശ്നമാണ്. ഡെൻമാർക്ക്, ഫിൻലാൻഡ്, ജർമ്മനി, ഇസ്രായേൽ, യൂറോപ്യൻ യൂണിയൻ എന്നിവ ഏഴാമത് ഇന്ത്യ ജല വാരത്തിൽ പങ്കെടുക്കുന്നതായി ശ്രീമതി മുർമു സന്തോഷത്തോടെ അറിയിച്ചു. ഈ ഫോറത്തിലെ ആശയങ്ങളുടെയും സാങ്കേതികവിദ്യകളുടെയും കൈമാറ്റം എല്ലാവർക്കും പ്രയോജനപ്പെടുമെന്ന് അവർ ആത്മവിശ്വാസം പ്രകടിപ്പിച്ചു.
ഒരു പഠനമനുസരിച്ച് നമ്മുടെ രാജ്യത്തെ ജലസ്രോതസ്സുകളുടെ 80 ശതമാനവും കാർഷിക ആവശ്യങ്ങൾക്കാണ് ഉപയോഗിക്കുന്നതെന്ന് രാഷ്ട്രപതി പറഞ്ഞു. അതിനാൽ, ജലസംരക്ഷണത്തിനായി, ജലസേചനത്തിനുപയോഗിക്കുന്ന ജലത്തിന്റെ ശരിയായ ഉപയോഗവും പരിപാലനവും വളരെ പ്രധാനമാണ്.
വർദ്ധിച്ചുവരുന്ന ജനസംഖ്യയ്ക്ക് ശുദ്ധമായ കുടിവെള്ളം ലഭ്യമാക്കുന്നത് വരും വർഷങ്ങളിൽ വലിയ വെല്ലുവിളിയായിരിക്കുമെന്ന് രാഷ്ട്രപതി പറഞ്ഞു. ജലവുമായി ബന്ധപ്പെട്ട വിഷയം ബഹുമുഖവും സങ്കീർണ്ണവുമാണ്. അത് നേരിടുന്നതിന് എല്ലാ പങ്കാളികളും പരിശ്രമിക്കണം. സാധാരണക്കാരോടും കർഷകരോടും വ്യവസായികളോടും പ്രത്യേകിച്ച് കുട്ടികളോടും ജലസംരക്ഷണം അവരുടെ ധാർമ്മികതയുടെ ഭാഗമാക്കാൻ രാഷ്ട്രപതി അഭ്യർത്ഥിച്ചു. അങ്ങനെ ചെയ്താൽ മാത്രമേ വരും തലമുറകൾക്ക് മികച്ചതും സുരക്ഷിതവുമായ ഒരു ഭാവി സമ്മാനിക്കാൻ കഴിയൂ എന്നും അവർ പറഞ്ഞു.
രാഷ്ട്രപതിയുടെ പ്രസംഗം കാണാൻ ഇവിടെ ക്ലിക്ക് ചെയ്യുക:
https://static.pib.gov.in/WriteReadData/specificdocs/documents/2022/nov/doc2022111120501.pdf
ആരോഗ്യ, കുടുംബക്ഷേമ മന്ത്രാലയം
ഒറ്റദിവസം ഏകദേശം 9 ലക്ഷത്തോളം പരിശോധനകള് എന്ന നേട്ടത്തില് ഇന്ത്യ
രോഗമുക്തര് ഒരുദിവസത്തെ ഏറ്റവും ഉയര്ന്ന എണ്ണത്തില് 
ആകെ രോഗമുക്തര് ചികിത്സയിലുള്ളതിനേക്കാര് 13 ലക്ഷത്തില് കൂടുതല്
പ്രതിദിന കോവിഡ് -19 ടെസ്റ്റുകളില് ഇന്ത്യ പുതിയ റെക്കോര്ഡില്. ഒരൊറ്റ ദിവസം നടത്തിയത് ഏകദേശം 9 ലക്ഷം  പരിശോധനകളാണ്. ഇതുവരെ ഒറ്റദിവസം നടത്തിയതില് ഏറ്റവും കൂടുതല് പരിശോധനകളാണിത്. ഇതോടെ രാജ്യത്തെ ആകെ കോവിഡ് ടെസ്റ്റുകളുടെ എണ്ണം 3,09,41,264 ആയി.
കൂടുതല് പരിശോധന നടത്തിയിട്ടും, പ്രതിവാര ദേശീയ ശരാശരി  കണക്കിലെടുക്കുമ്പോള് രോഗസ്ഥിരീകരണനിരക്ക് കുറവാണ് .
കഴിഞ്ഞ 24 മണിക്കൂറിനുള്ളില് 57,584 പേരാണ് രാജ്യത്ത് കോവിഡ്-19 രോഗമുക്തരായത്. ഒരു ദിവസത്തെ ഏറ്റവുമുയര്ന്ന രോഗമുക്തിനിരക്കാണിത്.
ഇതേ കാലയളവില് രോഗം സ്ഥിരീകരിച്ചവരുടെ എണ്ണം 55,079 ആയിരുന്നു. ആകെ രോഗമുക്തരുടെ എണ്ണം 19 ലക്ഷം കവിഞ്ഞു . ഇതോടെ സുഖം പ്രാപിച്ചവരും ചികിത്സയിലുള്ളവരും തമ്മിലുള്ള അന്തരം ഇന്ന് 13 ലക്ഷം കവിഞ്ഞു .
രാജ്യത്തെ കോവിഡ് രോഗമുക്തി നിരക്ക് 73.18 ശതമാനമായി വര്ധിക്കുകയും മരണനിരക്ക് 1.92% ആയി കുറയുകയുംചെയ്തു. രാജ്യത്ത് ചികിത്സയിലുള്ളത് 6,73,166 പേരാണ്. ആകെ രോഗബാധിതരുടെ 24.91% മാത്രമാണിത്.
''ടെസ്റ്റ്, ട്രാക്ക്, ട്രീറ്റ്'' നയം വിജയകരമായി നടപ്പിലാക്കുന്നതിന്റെ ഭാഗമായി രാജ്യത്തുടനീളം പരിശോധനാ ലാബുകളുടെ ശൃംഖല വര്ധിപ്പിച്ചിട്ടുണ്ട്. രാജ്യത്താകെ കോവിഡ് പരിശോധനാ സൗകര്യമുള്ള 1476 ലാബുകളാണുള്ളത്. ഗവണ്മെന്റ് മേഖലയില് 971 ഉം സ്വകാര്യമേഖലയില് 505ഉം ലാബുകളാണുള്ളത്.
വിവിധ പരിശോധനാ ലാബുകളുടെ ക്രമം ഇനി പറയുന്നു:
തത്സമയ ആര്ടി പിസിആര് അടിസ്ഥാനമാക്കിയുള്ള പരിശോധനാ ലാബുകള്: 755 
ട്രൂനാറ്റ് അടിസ്ഥാനമാക്കിയുള്ള പരിശോധനാ ലാബുകള്: 604 
സി.ബി.എന്.എ.എ.ടി. അടിസ്ഥാനമാക്കിയുള്ള പരിശോധനാ ലാബുകള്: 117 
കോവിഡ് 19-മായി ബന്ധപ്പെട്ട സാങ്കേതിക പ്രശ്നങ്ങള്, മാര്ഗനിര്ദേശങ്ങള്, ഉപദേശങ്ങള് എന്നിവയുടെ ആധികാരികവും പുതിയതുമായ വിവരങ്ങള്ക്ക് ഈ വെബ്സൈറ്റ് നിരന്തരം സന്ദര്ശിക്കുക: https://www.mohfw.gov.in/ @MoHFW_INDIA
കോവിഡ് -19 മായി ബന്ധപ്പെട്ട സാങ്കേതിക അന്വേഷണങ്ങള്ക്ക് technicalquery.covid19[at]gov[dot]in എന്ന ഇ-മെയിലില് ബന്ധപ്പെടുക. മറ്റ് അന്വേഷണങ്ങള്ക്ക് ncov2019[at]gov[dot]in അല്ലെങ്കില് @CovidIndiaSeva -യില് ബന്ധപ്പെടുക.
കോവിഡ് -19 സംബന്ധിച്ച ഏത് അന്വേഷണങ്ങള്ക്കും ദയവായി കേന്ദ്ര ആരോഗ്യ- കുടുംബ ക്ഷേമ മന്ത്രാലയത്തിന്റെ ഹെല്പ്പ് ലൈന് നമ്പരായ +91 11 23978046 ല് വിളിക്കുക; അല്ലെങ്കില് ടോള് ഫ്രീ നമ്പറായ 1075 ല് ബന്ധപ്പെടുക. കോവിഡ് 19 സംബന്ധിച്ച സംസ്ഥാനങ്ങളിലെയും കേന്ദ്ര ഭരണ പ്രദേശങ്ങളിലെയും ഹെല്പ് ലൈന് നമ്പരുകള് ഈ ലിങ്കില് ലഭ്യമാണ്:
https://www.mohfw.gov.in/pdf/coronvavirushelplinenumber.pdf.